พระราชกฤษฎีกาพระราชกฤษฎีกาแบ่งส่วนราชการและกำหนดหน้าที่ของส่วนราชการกองบัญชาการทหารสูงสุดกระทรวงกลาโหม(ฉบับที่๒)พ.ศ.๒๕๐๓ ในพระปรมาภิไธยพระบาทสมเด็จพระปรมินทรมหาภูมิพลอดุลยเดชสังวาลย์ผู้สำเร็จราชการแทนพระองค์ให้ไว้ณ วันที่ ๒๙ พฤศจิกายน พ.ศ. ๒๕๐๓เป็นปีที่๑๕ ในรัชกาลปัจจุบันโดยที่เป็นการสมควรแบ่งส่วนราชการและกำหนดหน้าที่ของส่วนราชการกองบัญชาการทหารสูงสุดกระทรวงกลาโหม เสียใหม่พระมหากษัตริย์อาศัยอำนาจตามความในมาตรา ๑๘แห่งพระราชบัญญัติจัดระเบียบบริหารราชการกระทรวงกลาโหม พ.ศ. ๒๕๐๓จึงมีพระบรมราชโองการให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการกองบัญชาการทหารสูงสุดกระทรวงกลาโหม (ฉบับที่ ๒) พ.ศ. ๒๕๐๓มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิกพระราชกฤษฎีกาแบ่งส่วนราชการและกำหนดหน้าที่ของส่วนราชการกองบัญชาการทหารสูงสุดกระทรวงกลาโหม พ.ศ. ๒๕๐๓มาตรา ๔ ให้แบ่งส่วนราชการกองบัญชาการทหารสูงสุดนอกจากกองทัพบกกองทัพเรือ และกองทัพอากาศ ดังนี้(๑) สำนักผู้บัญชาการทหารสูงสุด(๒) กรมสารบรรณทหาร(๓) กรมกำลังพลทหาร(๔) กรมข่าวทหาร(๕) กรมยุทธการทหาร(๖) กรมส่งกำลังบำรุงทหาร(๗) กรมการสื่อสารทหาร(๘) กรมการศึกษาวิจัย(๙) วิทยาลัยป้องกันราชอาณาจักร(๑๐) โรงเรียนเสนาธิการทหารมาตรา ๕ หน้าที่ของส่วนราชการกองบัญชาการทหารสูงสุดมีดังนี้(๑) สำนักผู้บัญชาการทหารสูงสุดมีหน้าที่ดำเนินการเกี่ยวกับการประชาสัมพันธ์ การงบประมาณ และปฏิบัติภารกิจอื่นๆซึ่งมิได้อยู่ภายในวงอำนาจและหน้าที่ของส่วนราชการในกองบัญชาการทหารสูงสุดโดยเฉพาะมีผู้บัญชาการทหารสูงสุดเป็นผู้บังคับบัญชารับผิดชอบ(๒) กรมสารบรรณทหารมีหน้าที่ดำเนินการเกี่ยวกับงานธุรการ การปกครอง การเงินการจัดหาพัสดุและบริการการพาหนะ การคดีและนิติกรรมของส่วนราชการต่างๆในกองบัญชาการทหารสูงสุด นอกจากกองทัพบก กองทัพเรือและกองทัพอากาศมีเจ้ากรมสารบรรณทหารเป็นผู้บังคับบัญชารับผิดชอบ(๓) กรมกำลังพลทหารมีหน้าที่พิจารณาเสนอความเห็นเกี่ยวกับนโยบายการกำลังคน การกำลังพล และวางแผนการบรรจุ เลื่อน ปลด ย้าย พิจารณาวางแผนและประสานแผนของกองทัพบก กองทัพเรือและกองทัพอากาศเกี่ยวกับการจัดหากำลังพล การทดแทนกำลัง การปลดพลการรักษาระเบียบวินัย การสารวัตรทหารการรักษาแบบธรรมเนียมทหารและกิจการเกี่ยวกับขวัญมีเจ้ากรมกำลังพลทหารเป็นผู้บังคับบัญชารับผิดชอบ(๔) กรมข่าวทหารมีหน้าที่พิจารณาเสนอความเห็นเกี่ยวกับนโยบายการข่าวและวางแผนการข่าวกรองเพื่อการรักษาความมั่นคงแห่งชาติตลอดจนอำนวยการและดำเนินการให้เป็นไปตามแผน ประสานงานข่าวกรองของกองทัพบกกองทัพเรือ และกองทัพอากาศ ติดต่องานข่าวกรองกับส่วนราชการที่เกี่ยวข้องพิจารณากำหนดผู้แทนของกระทรวงกลาโหมเข้าร่วมในกิจกรรมข่าวกรองของชาติและระหว่างชาติอำนวยการรักษาความปลอดภัยในกองบัญชาการทหารสูงสุดประสานและอำนวยการศึกษาวิทยาการข่าวประสานการอุตุนิยมวิทยา พิจารณากำหนดการแจกจ่ายแผนที่ทหาร และประสานความต้องการและพิจารณากำหนดและประสานการใช้รหัส มีเจ้ากรมข่าวทหารเป็นผู้บังคับบัญชารับผิดชอบ(๕) กรมยุทธการทหารมีหน้าที่พิจารณาเสนอความเห็นเกี่ยวกับนโยบายการทหารและวางแผนยุทธศาสตร์ประสานแผนของกองทัพบก กองทัพเรือ และกองทัพอากาศและแผนการป้องกันร่วมตามสัญญาระหว่างประเทศและสนธิสัญญาทางทหารประสานกิจการรักษาดินแดนกับกระทรวงมหาดไทยประสานแผนการป้องกันภัยทางอากาศของทหารที่เกี่ยวข้องกับฝ่ายพลเรือนดำเนินเกี่ยวกับกิจการทหารต่างประเทศพิจาณณาเสนอนโยบายและแผนการฝึกผสมการฝึกร่วมการสงครามจิตวิทยา และการปกครองในยามสงครามมีเจ้ากรมยุทธการทหารเป็นผู้บังคับบัญชารับผิดชอบ(๖) กรมส่งกำลังบำรุงทหารมีหน้าที่พิจารณาเสนอความเห็นเกี่ยวกับนโยบายการส่งกำลังบำรุงและวางแผนการส่งกำลังบำรุงทางยุทธศาสตร์ ประสานแผนการส่งกำลังบำรุงของกองทัพบกกองทัพเรือ และกองทัพอากาศและแผนการส่งกำลังบำรุงในการป้องกันร่วมตามสัญญาระหว่างประเทศและสนธิสัญญาทางทหารประสานกิจการส่งกำลังบำรุงกับส่วนราชการที่เกี่ยวข้องประสานการช่วยเหลือทางการทหารกับต่างประเทศ และรวบรวมหลักฐานและสถิติในด้านสรรพกำลังต่างๆซึ่งเป็นประโยชน์ในการสนับสนุนการดำเนินการยุทธเว้นกำลังพลมีเจ้ากรมส่งกำลังบำรุงทหารเป็นผู้บังคับบัญชารับผิดชอบ(๗) กรมการสื่อสารทหารมีหน้าที่ดำเนินการเกี่ยวกับกิจการสื่อสารของกองบัญชาการทหารสูงสุดพิจารณาวางแผนการสื่อสารเพื่อสนับสนุนแผนปฏิบัติการทางทหารในการป้องกันประเทศประสานแผนการสื่อสารของฝ่ายทหารและพลเรือนปฏิบัติการสื่อสารให้แก่กองบัญชาการทหารสูงสุดทั้งยามปกติและยามสงครามนอกจากการสื่อสารของกองทัพบกกองทัพเรือและกองทัพอากาศรวมทั้งดำเนินการสื่อสารร่วมกับต่างประเทศตามสัญญาระหว่างประเทศและสนธิสัญญาทางทหารมีเจ้ากรมการสื่อสารทหารเป็นผู้บังคับบัญชารับผิดชอบ(๘) กรมการศึกษาวิจัยมีหน้าที่พิจารณาเสนอความเห็นเกี่ยวกับการศึกษาทางทหารวิจัยงานที่เกี่ยวกับความมั่นคงแห่งชาติในด้านการทหารและดำเนินการเผยแพร่วิทยาการเกี่ยวกับการทหาร ติดต่อประสานงานกับสถาบันการศึกษาและการวิจัยของส่วนราชการอื่นและต่างประเทศดำเนินงานเกี่ยวกับสถาบันการศึกษาวิชาการทหาร ศึกษาและรวบรวมประวัติศาสตร์การทหารจัดและดำเนินการพิพิธภัณฑ์ทหารและห้องสมุด อำนวยการโรงเรียนเกี่ยวกับการทหารต่างๆตามที่จะได้รับมอบหมายจากรัฐมนตรีว่าการกระทรวงกลาโหมมีเจ้ากรมการศึกษาวิจัยเป็นผู้บังคับบัญชารับผิดชอบ(๙) วิทยาลัยป้องกันราชการอาณาจักรมีหน้าที่ประศาสน์วิทยาการเกี่ยวกับการป้องกันราชอาณาจักรให้แก่ข้าราชการชั้นผู้ใหญ่ทั้งฝ่ายทหารและฝ่ายพลเรือนเพื่อให้เกิดความเข้าใจในความรับผิดชอบร่วมกันในการรักษาความมั่นคงแห่งชาติและเพื่อประโยชน์ในการกำหนดนโยบายเกี่ยวกับการวางแผนและการอำนวยการรักษาความมั่นคงแห่งชาติมีผู้อำนวยการวิทยาลัยป้องกันราชอาณาจักรเป็นผู้บัญชารับผิดชอบ(๑๐) โรงเรียนเสนาธิการทหารมีหน้าที่ประศาสน์วิทยาการให้แก่นายทหารชั้นผู้ใหญ่ในวิชาที่เกี่ยวกับการยุทธผสมการยุทธร่วมและวิชาอื่นๆ อันจะเป็นประโยชน์ในการวางแผนและการอำนวยการยุทธมีผู้บัญชาการโรงเรียนเสนาธิการทหารเป็นผู้บังคับบัญชารับผิดชอบมาตรา ๖ ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการจอมพลส. ธนะรัชต์นายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่พระราชกฤษฎีกาแบ่งส่วนราชการและกำหนดหน้าที่ของส่วนราชการกองบัญชาการทหารสูงสุดกระทรวงกลาโหม พ.ศ. ๒๕๐๓ได้จัดแบ่งส่วนราชการและกำหนดหน้าที่ของส่วนราชการกองบัญชาการทหารสูงสุดไว้ไม่เหมาะสม ฉะนั้นจึงจำต้องจัดแบ่งส่วนราชการและกำหนดหน้าที่ของส่วนราชการกองบัญชาการทหารสูงสุดเสียใหม่ฐาปนี/แก้ไข๖พฤศจิกายน ๒๕๔๕B+A(C)ปฐมพร/ปรับปรุง๒๖มกราคม ๒๕๕๐[๑]ราชกิจจานุเบกษา เล่ม ๗๗/ตอนที่ ๙๗/หน้า ๙๔๘/๒๙ พฤศจิกายน ๒๕๐๓